Alicia Amin

Raja Alicia binti Raja Amin (lahir 6 Jun 1995) ialah seorang pelakon dan model wanita Malaysia.  Kerjayanya bermula sebagai salah seorang peserta Asia's Next Top Model musim kelima pada tahun 2017. Alicia turut tampil sebagai penyanyi jemputan dalam lagu "Sadd" nyanyian Emir Hermono.

Kehidupan awal
Beliau dilahirkan pada 6 Jun 1995 di Johor Bahru, Johor dan merupakan anak sulung daripada lima orang adik-beradik yang mana beliau ialah anak perempuan tunggal. Beliau berdarah kacukan Melayu, Cina dan Jerman. Beliau merupakan pemegang Ijazah Sarjana Muda Psikologi (Kerja Sosial) di Universiti RMIT, Melbourne, Australia.

Kerjaya
Alicia Amin memulakan kerjayanya dalam bidang peragaan sewaktu berusia 15 tahun pada 2010.

Asia's Next Top Model
Alicia ialah salah seorang daripada dua peserta yang mewakili Malaysia dalam Asia's Next Top Model musim kelima, seorang lagi peserta ialah Shikin Gomez. Beliau gagal mara ke minggu berikutnya apabila diumumkan tersingkir di minggu kelima.

Kerjaya lakonan
Selepas Asia's Next Top Model tamat, Alicia memulakan kerjaya lakonan secara sepenuh masa. Watak lakonan pertamanya ialah sebagai Dr. Sandra dalam drama Meh Sandar Lagi (2017) lakonan Aliff Aziz dan Mira Filzah, kemudian diikuti oleh drama Alamatnya Cinta pada tahun 2018 yang mana beliau memegang watak Jasmine.

Pada tahun 2018 juga, Alicia membuat penampilan khas dalam filem Gol & Gincu Vol. 2 sekaligus menjadi filem pertama lakonannya. Beliau kemudian berlakon dalam drama web pertamanya, Devoted (2019) yang disiarkan di Viu dengan memegang watak sebagai Yana.

Pada tahun 2020, beliau membintangi drama web The Bridge  musim kedua di samping barisan pelakon termasik Bront Palarae, Wan Hanafi Su, Fikry Ibrahim dan pelakon Indonesia, Ario Bayu. Dalam siri ini, beliau memegang watak sebagai Lyanna Mokhtar, pegawai baru yang dapat bekerja dengan idolanya, Serena lakonan Rebecca Lim.

Filem kedua lakonannya, Salina ditayangkan pada Mac 2021, menggandingkan beliau bersama pasangan pelakon, Mona Allen dan Pekin Ibrahim. Beliau memegang watak sebagai Marina. Tawaran berlakon drama juga diterimanya apabila membintangi drama Sitik Tok dan Keluarga Baha Don musim ketiga.

Alicia menjadi pelakon utama bersama Syazuwan Hassan dan Josiah Hogan dalam filem The Disappearance of Irdina Adhwa (2022) arahan Kyle A. Halim yang mana beliau memegang watak sebagai Sofia Arianna. Untuk menjayakan wataknya ini, beliau bertutur loghat negeri Sabah, yang disifatkannya benar-benar mencabarnya. Beliau kemudian memegang watak sebagai Emma dalam drama Astro Originals, Kuasa: One Throne. Three Heirs. No Mercy.

Kehidupan peribadi
Beliau berkahwin dengan seorang doktor perubatan, Dr. Farzan Iqbal pada 14 Februari 2021 dan bercerai talak satu pada 1 Mac 2023.. Alicia dan Farzan juga tidak mempunyai anak sepanjang perkahwinan mereka selama 2 tahun.

Filemografi

Diskografi

Single tampilan
 Tajuk Tahun Artis Album "Sadd"  2018 Emir Hermono Bukan album single

Anugerah dan pencalonan
 Tahun Anugerah Kategori Penerima/Karya tercalon Keputusan  2023 Anugerah Bintang Popular Berita Harian ke-35 Aktres Filem Popular Dirinya sendiri   Couple Filem Popular Dirinya sendiri (bersama Syazuwan Hassan) 

Catatan

Rujukan

Pautan luar





Kategori:Kelahiran 1995
Kategori:Orang hidup
Kategori:Orang Malaysia berketurunan Melayu
Kategori:Orang Malaysia berketurunan Jerman
Kategori:Orang Malaysia berketurunan Cina
Kategori:Muslim Malaysia
Kategori:Orang dari Johor Bahru
Kategori:Orang dari Johor
Kategori:Peragawati Malaysia
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Peserta Asia's Next Top Model